
RAPORT DE SPECIALITATE
privind împuternicirea reprezentanților AGA la Piețe S.A. Timișoara pentru efectuarea selecției auditorului extern

Având în vedere: 
· Având în adresa Piețe S.A. nr. 1.281/22.03.2022 înregistrată la Primăria Timișoara cu nr. SC2023-7.506/22.03.2023 prin care se solicită împuternicirea reprezentanților AGA pentru efectuarea selecției auditorului extern;
· Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind împuternicirea reprezentanților AGA la Piețe S.A. Timișoara pentru efectuarea selecției auditorului extern;
· Hotărârea Consiliului Local al Municipiului Timișoara nr. 208/15.06.2021 - privind aprobarea Regulamentului de organizare și funcționare a Consiliului Local al Municipiului Timișoara;
· Prevederile art. 129 alin. (2) lit. a) și alin. (3)  lit. d) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
· Prevederile art. 139 alin. (1) și (3) și art. 196, alin. (1), lit. a) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;
Facem următoarele precizări:
Prevederile art. 160, alin. (1) din Legea nr. 31 din 16 noiembrie 1990 privind societăţile comerciale stipulează faptul că situaţiile financiare ale societăţilor supuse obligaţiei legale de auditare vor fi auditate de către auditori financiari - persoane fizice sau persoane juridice -, în condiţiile prevăzute de lege.
Conform prevederilor punctului 563[footnoteRef:1], alin (1) din Reglementări contabile din 29 decembrie 2014 privind situațiile financiare anuale individuale și situațiile financiare anuale consolidate aprobate prin Ordinul nr. 1.802 din 29 decembrie 2014, situațiile financiare anuale ale entităților mijlocii și mari, precum și ale societăților/companiilor naționale, societăților cu capital integral sau majoritar de stat și regiilor autonome sunt auditate de unul sau mai mulți auditori statutari sau firme de audit. [1:  Capitolul 10 Auditul - Secţiunea 10.1 - Cerințe generale privind auditul] 

Coroborând prevederile art. 3, alin (1) litera c) cu prevederile art. 47, alin (1) din Ordonanţă de Urgenţă a Guvernului nr. 109 din 30 noiembrie 2011 privind guvernanţa corporativă a întreprinderilor publice situaţiile financiare ale întreprinderilor publice sunt supuse auditului statutar, care se efectuează de către auditori statutari, persoane fizice sau juridice autorizate în condiţiile legii, respectiv autoritatea publică tutelară are următoarele competenţe (...) la regiile autonome (...) să evalueze periodic activitatea consiliului de administraţie, pentru a se asigura, în numele statului sau al unităţii administrativ-teritoriale fondator, că sunt respectate principiile de eficienţă economică şi profitabilitate în funcţionarea regiei autonome.
Ținând cont de faptul că obligativitatea de a asigura respectarea principiilor de eficiență economică și profitabilitate în funcționarea unei societăți așa cum reise din prevederile Ordonanţei de Urgenţă a Guvernului nr. 109 din 30 noiembrie 2011 privind guvernanţa corporativă a întreprinderilor publice se poate realiza corespunzător dacă există și o asigurare rezonabilă că auditorul financiar se conformează sistemul de control al calităţii așa cum este definit prin Hotărârea nr. 18 din 10 martie 2016 a Camerei Auditorilor Financiari din Romania pentru aprobarea Normelor privind revizuirea calităţii activităţii de audit financiar şi a altor activităţi desfăşurate de auditorii financiari, considerăm oportună selectarea de către societățiile comerciale aflate sub autoritatea Municipiului Timișoara a unor auditori financiar care au obținut la ultima inspecție calificativul A sau B. 
Având în vedere prevederile legale expuse în prezentul raport, apreciem că Proiectul de hotărâre privind împuternicirea reprezentanților AGA la Piețe S.A. Timișoara pentru efectuarea selecției auditorului extern îndeplinește condițiile pentru a fi supus dezbaterii și aprobării plenului consiliului local.


    Director Economic,
       Steliana Stanciu
   Consilier BGCMSISP,
                    Sașa-Sorin Lovin

